Diari Oficial de la Generalitat Valenciana


Sumari del DOGV 3005, del 03-06-1997 (1997/7101)

RESOLUCIÓ de 8 d'abril de 1997, de la Direcció General de Desenvolupament Rural, Producció i Pesca, per la qual s'autoritza a Cudomar, SL, la instal·lació d'un establiment de piscicultura marina en terrenys de domini públic maritimoterrestre davant del terme del Campello (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3005

Data del DOGV
:   03-06-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7101


Data del document
:   08-04-1997

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 8 d'abril de 1997, de la Direcció General de Desenvolupament Rural, Producció i Pesca, per la qual s'autoritza a Cudomar, SL, la instal·lació d'un establiment de piscicultura marina en terrenys de domini públic maritimoterrestre davant del terme del Campello (Alacant).
  
Vist l'expedient instruït a instància del senyor Antonio Prieto Martín, en representació de Cudomar, SL, sobre una sol·licitud d'autorització administrativa per a la instal·lació d'un establiment de piscicultura marina a terrenys de domini públic maritimoterrestre davant del terme del Campello (Alacant), d'acord amb la resolució de concessió d'ocupació de domini públic de data 2 d'abril de 1997, del Ministeri de Medi Ambient, aquesta Direcció General de Desenvolupament Rural, Producció i Pesca, resol:
  
  
Primer
  
Atorgar l'autorització administrativa per a la instal·lació d'un establiment de piscicultura marina en terrenys de domini públic maritimoterrestre amb una concessió de 71.148 metres quadrats en les següents coordenades del centre del rectangle: 38º 25' 12'' nord i 00º 20' 51'' oest i d'acord amb les condicions que s'indiquen en aquesta resolució.
  
  
Segon
  
La instal·lació autoritzada comprendrà la instal·lació de 8 gàbies flotants de producció, d'una superfície de 113 metres quadrats i un volum de 1.017 metres cúbics cadascuna. També hi haurà dues gàbies auxiliars de 23,75 metres quadrats i 95 metres cúbis cadascuna. El disseny de les gàbies, com també el sistema d'ancoratge serà com el que s'especifica en el projecte presentat.
  
  
Tercer
  
A la instal·lació de piscicultura s'autoritza el cultiu (preengreixament i engreixament) de les espècies següents: orada (Sparus sp.) i llobarro (Dicentrarchus labrax).
  
  
Quart
  
Es compliran les condicions indicades pel Ministeri de Medi Ambient en la resolució de data 2 d'abril de 1997, sobre la concessió de l'ocupació de domini públic maritimoterrestre.
  
  
  
Cinqué
  
Aquesta autorització tindrà vigència mentre no s'hi produïsca la paralització de l'activitat sense causa justificada segons el parer dels serveis tècnics de la Conselleria d'Agricultura, Pesca i Alimentació, o l'incompliment de les clàusules d'aquesta, o per l'extinció de la concessió de domini públic maritimoterrestre determinades per la Resolució de 2 d'abril de 1997, del Ministeri de Medi Ambient.
  
Les obres d'instal·lació hauran d'estar acabades i l'establiment en funcionament normal en un termini de nou mesos comptadors des d'aquesta resolució.
  
  
Sisé
  
El sistema de cultiu de peixos s'ajustarà en tot moment a la memòria presentada. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
  
Seté
  
L'inici i l'acabament de les obres es comunicaran als serveis territorials de la Conselleria d'Agricultura, Pesca i Alimentació; per iniciar l'explotació, caldrà la inspecció prèvia de les instal·lacions per part dels serveis tècnics de la Conselleria.
  
  
Vuité
  
El titular de l'autorització s'obliga al compliment de tot el que es disposa en la normativa vigent sobre la matèria, com també a allò que s'estableix en la Llei 23/1984, de 25 de juny, de Cultius Marins.
  
  
Nové
  
Els organismes competents podran inspeccionar la marxa de les obres que cal realitzar, com també el funcionament de l'establiment, i el titular s'obliga a franquejar l'entrada als inspectors i tècnics corresponents.
  
  
Deu
  
L'incompliment de les normes que s'hi estableixen se sancionarà administrativament d'acord amb la Llei de la Generalitat Valenciana 2/1994, de 18 d'abril, sobre la Defensa dels Recursos Pesquers.
  
  
Onze
  
L'empresa Cudomar, SL, queda registrada amb el número 008 d'activitats aqüícoles marines.
  
  
València, 8 d'abril de 1997.- El director general de Desenvolupament Rural, Producció i Pesca: José Miguel Ferrer Arranz.